《和信夫屯田疾间偶作二首 其一》
宋代·吕陶

安居无事莫兴嗟，聊放高情喜溢涯。揽照不惊头染雪，读书未信眼生花。

讴吟罢后诗筒减，方论搜来药剂加。见说道心从此壮，几因清梦到仙家。

作者简介：（1027—1103）成都人，字元钧，号净德。仁宗皇祐间进士。神宗熙宁三年举制科，对策枚数王安石新法之过，出通判蜀州。哲宗元祐初，擢殿中侍御史，首上邪正之辨，劾新党蔡确、韩缜、张璪、章惇等。累迁中书舍人，进给事中。哲宗亲政，知陈州。坐元祐党夺职，责衡州居住。徽宗立，复集贤殿修撰、知梓州，致仕。有《净德集》。